text: қосшағыл балқаш көлінің оңтүстік-шығыс бөлігіндегі құмды алқап. жетісу облысы ақсу ауданы құрақсу ауылынан батысқа қарай 15 км жерде орналасқан. ақсу өзенінің аңғарында. абсолюттік биіктігі 380 м. солтүстіктен қарай 25 км-ге созылған, енді жері 15-16 км шамасында. бедері қырқалы-жалды келген. батысында өлкеқұм, шығысында күшікқұм, оңтүстігінде жалқұм құмдары жатыр. төрттік кезеңнің аллювийлі шөгінділерінен түзілген. құмды алқапта сексеуіл шоғырларымен бірге жусан, жүзгін, еркек шөп, теріскен өседі.